CELEX: 31981D0053
Language: el
Date: 1981-01-19 00:00:00
Title: 81/53/ΕΟΚ: Απόφαση τής Επιτροπής τής 19ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση συσκευές λήψεως έγχρωμων εικόνων γιά τήν τηλεόραση καταγόμενες από τήν Ταϊβάν (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0053

81/53/ΕΟΚ: Απόφαση τής Επιτροπής τής 19ης Ιανουαρίου 1981 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση συσκευές λήψεως έγχρωμων εικόνων γιά τήν τηλεόραση καταγόμενες από τήν Ταϊβάν (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 050 της 25/02/1981 σ. 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Ιανουαρίου 1981  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείριση συσκευές λήψεως έγχρωμων εικόνων για την τηλεόραση καταγόμενες από την Ταϊβάν  (Μόνο το γαλλικό κείμενο είναι αυθεντικό)  (81/53/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων παρακολουθήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγόμενων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι την 9η Ιανουαρίου 1981 η γαλλική κυβέρνηση υπέβαλε αίτηση, σύμφωνα με το άρθρο 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων προκειμένου να εξουσιοδοτηθεί να αποκλείσει από την κοινοτική μεταχείριση συσκευές λήψεως έγχρωμων εικόνων για την τηλεόραση, της κλάσεως 85.15 Α ex ΙΙΙ του Κοινού Δασμολογίου, καταγόμενες από την Ταϊβάν, οι οποίες βρίσκονται σε ελεύθερη κυκλοφορία στα λοιπά Κράτη μέλη·  ότι στη Γαλλία η εισαγωγή των εν λόγω προϊόντων των καταγομένων από την Ταϊβάν υπόκειται σε ετήσια ποσόστωση ύψους 3 000 000 FF·  ότι ως εκ τούτου υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνο σταδιακά·  ότι οι ποσοστώσεις για το 1979 και το 1980 έχουν εντελώς εξαντληθεί·  ότι οι συνολικές εισαγωγές του προϊόντος αυτού του καταγόμενου από τρίτες χώρες αυξήθηκαν από 173 εκ. FF το 1978 σε 194 εκ. FF το 1979· ότι το ποσοστό της αγοράς των εισαγωγών αυτών αυξήθηκε από 4 % το 1978 σε 5 % το 1979·  ότι οι τιμές των εν λόγω προϊόντων των καταγόμενων από την Ταϊβάν είναι περίπου κατά 30 % κατώτερες από τις τιμές παρόμοιων προϊόντων στη Γαλλία·  ότι η παραγωγή παρόμοιων προϊόντων στη Γαλλία μειώθηκε από 4 418 εκ. FF το 1978 σε 4 400 εκ. FF το 1979·  ότι σύμφωνα με τις πληροφορίες που έχει συγκεντρώσει η Επιτροπή, η υπό επισκόπηση βιομηχανία για να αντιμετωπίσει τον ανταγωνισμό των τρίτων χωρών αποτελεί από τριών ετών αντικείμενο αναδιαρθρώσεως και ότι στο πλαίσιο αυτό μειώθηκαν οι θέσεις απασχολήσεως κατά 1 000 περίπου ετησίως·  ότι πολλές αιτήσεις τίτλου εισαγωγής ύψους 18 469 320 FF εκκρεμούν νόμιμα ενώπιον των αρχών του Κράτους μέλους το οποίο υπέβαλε την αίτηση·  ότι η πραγματοποίηση του συνόλου των έμμεσων αυτών εισαγωγών ενδέχεται να επιδεινώσει τις δυσκολίες του υπό επισκόπηση τομέα και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι υπό τις συνθήκες αυτές κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται παρακάτω, τα οποία κατάγονται από την Ταϊβάν και τα οποία βρίσκονται σε ελεύθερη κυκλοφορία στα λοιπά Κράτη μέλη, και για τα οποία έχουν υποβληθεί αιτήσεις τίτλων εισαγωγής μετά την 1η Ιανουαρίου 1981. Η εξουσιοδότηση δεν καλύπτει πάντως ποσότητα που να αντιπροσωπεύει το 30 % της ποσοστώσεως έναντι της Ταϊβάν. Η ποσότητα αυτή κατανέμεται μεταξύ των αιτούντων τίτλο εισαγωγής των οποίων οι αιτήσεις  aeεκκρεμούν νόμιμα κατά την ημερομηνία της παρούσας αποφάσεως.  1.2 //   //   // Κλάση  του Κοινού  Δασμολογίου   // Περιγραφή των εμπορευμάτων   //   //   // 85.15 Α ex ΙΙΙ  // Συσκευαί λήψεως εγχρώμων εικόνων δια την τηλεόρασιν  //   //  Άρθρο 2  Η παρούσα απόφαση ισχύει έως την 30ή Ιουνίου 1981.  Άρθρο 3  Η παρούσα απόφαση προορίζεται για τη Γαλλική Δημοκρατία.  Έγινε στις Βρυξέλλες, στις 19 Ιανουαρίου 1981.  Για την 'Επιτροπή  Wilhelm HAFERKAMP  Μέλος της Επιτροπής  (1) ΕΕ αριθ. L 16 της 22. 1. 1980, σ. 14.